cyanic-selkie/wikianc huggingface dataset:
תנועה עצמית
באסטרונומיה, תנועה עצמית של גרם שמים היא השינוי הנצפה במיקומו של גרם השמים על רקע העצמים הרחוקים יותר שנראים קבועים במקומם. מכיוון שתנועת כדור הארץ סביב השמש גורמת להיסט ומשנה את מיקומם של גרמי שמים קרובים ביחס לרחוקים, התנועה העצמית נמדדת ביחס לצופה דמיוני הנמצא במרכז המסה של מערכת השמש. היחידות המקובלות למדידת התנועה העצמית הן שניות קשת לשנה או אלפיות של שניות קשת לשנה ומסומנות באות היוונית μ. ניתן לפרק את התנועה העצמית לשני רכיבים במערכת הקואורדינטות המשוונית: השינוי בעלייה הישרה, שנמדד בשניות זמן, והשינוי בנטייה , שנמדד בשניות קשת. התנועה העצמית הכוללת היא. השם "תנועה עצמית" אינו מדויק, שכן התנועה העצמית של גרם שמים אינה תלויה רק בתנועתו של גרם השמים אלא גם בתנועת השמש סביב שביל החלב.
תכונות
התנועה העצמית של גרם שמים נובעת מתנועתו ביחס למערכת השמש. את מהירות התנועה של גרם השמיים ביחס למערכת השמש ניתן לפרק לשני רכיבים: המהירות הרדיאלית, שהיא ההטלה של וקטור המהירות על הקו המחבר את השמש עם גרם השמים, והמהירות המשיקה שהיא הרכיב הניצב למהירות הרדיאלית. התנועה העצמית היא למעשה המהירות הזוויתית של העצם, כלומר השינוי בזווית של הקו המחבר את השמש עם העצם ביחס לכיוון קבוע כלשהו. היחס בין המהירות המשיקה והמהירות הזוויתית הוא כאשר v_t היא המהירות המשיקה ו-d הוא המרחק של העצם. התוצאה היא ברדיאנים ליחידת הזמן שבה ניתנת המהירות המשיקה והקירוב נכון כי מדובר תמיד בזוויות קטנות מאוד מסדר הגודל של שניות קשת לכל היותר. אם רוצים להשתמש ביחידות המקובלות, קילומטר בשנייה למהירות המשיקה, פארסק למרחק ושניות קשת בשנה לתנועה העצמית, אז המשוואה המתקבלת היא. ממדידת המהירות העצמית ניתן לחשב את המהירות המשיקה, בתנאי שהמרחק אל העצם ידוע.
מדידת התנועה העצמית
בניגוד למהירות רדיאלית, אותה ניתן לחשב באופן ישיר באמצעות מדידת אפקט דופלר של קרינת העצם, את המהירות המשיקה לא ניתן למדוד באופן ישיר. על מנת למדוד את התנועה העצמית וממנה להסיק את המהירות המשיקה, מבצעים השוואה בין מיקום העצם בשתי נקודות זמן ומודדים את ההפרש בעלייה הישרה ובנטייה שלו ומהן מחשבים את התנועה העצמית שלו. לשם כך משתמשים לרוב בצילומים של השמים שנלקחו בהפרש של מספר שנים. במקרה של כוכבים בעלי תנועה עצמית גדולה במיוחד, ניתן לזהות את השינוי במיקומם גם ללא צורך בצילום. כך למשל בשנת 1792 גילה האסטרונום והמתמטיקאי האיטלקי ג'וזפה פיאצי ש-61 בברבור נע על רקע הכוכבים האחרים במהירות גבוהה של כמעט 5 שניות קשת בשנה ועל ידי שימוש בטלסקופ חובבים, ניתן לראות בקלות איך מיקומו של כוכב ברנרד משתנה משנה לשנה ביחס לכוכבים שמסביבו בכ-10 שניות קשת. כאשר משווים בין מפות כוכבים שנעשו בתקופות שונות, ניתן להבחין בתנועה העצמית של כוכבים אפילו אם התנועה העצמית שלהם קטנה. כך לדוגמה, זיהה אדמונד האלי בשנת 1718 שהכוכבים סיריוס, ארקטורוס ואלדברן שינו את מיקומם ביחס למפות הכוכבים שיצר תלמי. בשנת 1942 הוציא האסטרונום ההולנדי - אמריקאי וילם יקוב לויטן קטלוג של כוכבים בעלי תנועה עצמית גדולה, שאותם זיהה באמצעות השוואה של צילומים מתקופות שונות של השמים. לויטן השווה את מיקומם של מאות אלפי כוכבים ואסף בקטלוג זה ובגרסאות נוספות שלו עשרות אלפי כוכבים עם תנועה עצמית של למעלה מ-0.2 שניות קשת בשנה.
שימושים
כוכבים בעלי תנועה עצמית גדולה הם בדרך כלל כוכבים קרובים, שכן גודל התנועה העצמית הופכי למרחק עבור כוכבים בעלי מהירות משיקה דומה. זיהוי של כוכב כבעל תנועה עצמית גדולה הופכת אותו למועמד למחקר שכן כוכבים קרובים הם יותר קלים לחקירה מאשר כוכבים רחוקים. מדידת התנועה העצמית היא צעד הכרחי בחישוב המהירות המשיקה והמהירות הכוללת של גרם השמים. ממדידת המהירות הכוללת ניתן לזהות את כיוון התנועה של גרם השמים ומזה לחשב את מסלולו ואת יחסיו עם גרמי שמים נוספים, כך למשל, כוכבים שהיו בעבר חלק מצביר פתוח שהתפרק, נעים בקירוב באותו הכיוון וכוכבים שהיו חלק ממערכת מרובת כוכבים, שבעקבות סופרנובה הועפו מרכיביה לכיוונים שונים, נעים במסלולים שנראה שמקורם בנקודה משותפת. כמו כן ממדידת מהירויות התנועה של כוכבים בצביר ניתן לחשב את התפלגות המסה בתוכו ואת מסתו הכוללת.
כוכבים בעלי תנועה עצמית גדולה מאוד
אלו הם עשרת הכוכבים שתנועתם העצמית היא הגדולה ביותר שנמדדה עד כה (מודגשים הכוכבים שניתן לראות בעין ללא ציוד עזר):
צ'ארלס ר. נייט
צ'ארלס רוברט נייט (באנגלית: Charles Robert Knight; 2 באוקטובר 1874 – 12 באפריל 1953) היה אמן פלאונטולוגי הידוע באיורי דינוזאורים ובעלי חיים פרהיסטוריים.
ביוגרפיה
הוא נולד בברוקלין, ניו יורק ב-1874. בצעירותו החל להתעניין בטבע ובבעלי חיים ולעיתים קרובות אייר מתוך ספרי הטבע של אביו, זאת אף על פי שהיה בעל אסטיגמציה מפגיעה בעינו הימנית. לשם כך הותאמו לו משקפיים מיוחדים.
הוא למד רישום במוזיאון המטרופוליטן לאמנות וב-1890 הצטרף לחברת אמני כנסיות בסגנון ויטראז'. כעבור שנתיים פרש והחל לאייר ספרים וחוברות כעצמאי.
עיסוקו העיקרי כאומן פלאונטולגי, החלה עם ביקורו במוזיאון האמריקאי לתולדות הטבע, בו התבקש בידי ד"ר ג'ייקוב וורטמן לאייר את החזיר הפרהיסטורי אנטלודון מתוך מאובנים ונייט עשה זאת באמצעות לימוד האנטומיה של החזיר ואיור של האנטלודון ע"פ הממצאים (למעשה האנטלודונט לא היה חזיר אמיתי אלא בן למשפחה עצמאית - האנטלודונטיים). את העבודה הוא הגיש מאוירת בצבעי מים. האיור הפך לפופולרי מאוד ולאורך הזמן נייט התמקד בעבודה של יצורים פרהיסטוריים בצבעי מים, אותם נתן למוזיאון הטבע.
לאורך השנים הוא עבד בעוד איורים מרשימים רבים, אשר הציגו לראשונה מינים פרהיסטוריים משוחזרים כמו שהם חיו וגם מינים קיימים כמו עופות. בין השאר אייר את האגתאומס, האלוזאורוס, הברונטוזאורוס, ממותה צמרית וסמילודון. חלק מהיצירות קיבלו ביקורת שהם נעשו להצגה אמנותית וכללו פגמים בעייתיים רבים. בנוסף טענו שלנייט חסרה הכשרה בפלאונטולוגיה, מה שתרם לכך.
את עבודתו האחרונה הוא ערך ב-1951 למוזיאון בסקרנטון, פנסילבניה ולאחר מכן פרש והפנה זמן למשפחתו, אשר התעסקה גם היא ביצורים נכחדים. לאחר שנתיים נפטר בביתו שבמנהטן.
I Like You (A Happier Song)
(בעברית: אני אוהב/ת אותך (שיר שמח)) הוא שיר שהוקלט על ידי הראפר האמריקאי פוסט מאלון, בהשתתפות הראפרית והזמרת-יוצרת האמריקאית דוג'ה קאט. הוא יצא לאור ב-7 ביוני 2022 כסינגל השלישי מתוך אלבום האולפן הרביעי של מאלון, Twelve Carat Toothache (2022).
השיר הגיע למקום התשיעי במצעד הבילבורד הוט 100.
תיאור
"" הוא שיר פופ, R&B ופופ-ראפ, שהושווה לדואט שהוציא מאלון בעבר ביחד עם הזמר-יוצר הקנדי ג'סטין ביבר. מבחינה לירית, השיר עוסק במושא אהבה ובמאבקים פנימיים שלהם בנוגע לכך. עם זאת, ספג מאלון ביקורת שלילית על כך שהוא השתמש בליריקה שנויה במחלוקת.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-70 מיליון השמעות.
Prayer Before Birth
השיר מכיל נושאים ודגשים דתיים, באמצעות שימוש בדימויים. הילד יכול להיראות כדימוי (מטפורה) של ישו, וכך השיר מתייחס לכאורה לנושאים מסוימים ולאירועים שכביכול התרחשו בתקופת חייו של ישו.
פרשנות
השיר הוא פניה מיוסרת מפיו של תינוק שטרם נולד, ברחם אמו. הילד מבקש את הגנתם של גורמים אלוהיים ומבקש מחילה על כל מעשי הרשע שיעשה ברגע שייצא מתחומי דאגתה והגנתה של אמו. השיר הוא דרמטי ואינטנסיבי, ומביע הצהרה גורפת בדבר מצבו העגום של העולם.
החיים הם חוויה כואבת, ועצם הימצאותו של האדם מחוץ לרחם מתואר כחוויה מבעיתה. תחינתו של הילד היא ייצוג של ייסורי המשורר, צערו ופחדו בעולם שהפך בהתמדה וביציבות לגיהנום - תקופת מלחמת העולם השנייה.
המשורר מצייר תמונה של עולם נטול חמלה, אהבה וחרטה, דרך פנייתו הלופתת של התינוק שטרם נולד. השיר משקף את הסתייגותו של המשורר מהקיום, את חוסר התקווה שלו ביחס למחשבה שהעולם יוכל לתקן את עצמו, את סברתו שהעולם מנציח את עוולותיו באופן מסלים, בדפוס של אלימות הולכת וגוברת.
מקנייס מאשים את המין האנושי "for the sins that in me the world shall commit" ("על החטאים שבאמצעותי יבצע העולם"). החזרה על "I am not yet born" נועדה להדגיש את תמימותו של הילד. מקנייס משתמש בדימוי האדם ל"בורג במכונה" כדי להראות כי לתחושתו, החברה תעצב את הילד כך שזה יהיה חלק מכל מה שסביבו, וכך יהיה הילד חסר ערך, חסר חשיבות, ורק חלק ממנגנון שמשתף פעולה עם הרוע. המסקנה המתבקשת היא שהילד חי חיים שמבטאים בגידה של כל הסובב, וסופו שיבגוד גם הוא. השיר מביע התנצלות מראש על מותו של האדם, לאחר שחי כאוטומט קטלני. מסקנה זו מציעה תמונת עולם שהווייתו אינה אלא גיהנום.
עם זאת, בשיר חוזרת ונשנית פניה בבקשה לעזרתם של כוחות עליונים. כך מבטא השיר מתח בין המסקנה הפסימית הזו, בדבר גורלו של האדם והמעשים השליליים שיעשה בחייו, לבין התקווה לכך שיאזור מספיק כוח, ויקבל תמיכה מגורמים עליונים, לשם התנהגות מוסרית וראויה.
ידידים פלוס
ידידים פלוס (באנגלית: Friends with Benefits) הוא סרט מסוגת קומדיה רומנטית שיצא לאקרנים בשנת 2011, בכיכובם של ג'סטין טימברלייק ומילה קוניס. עם שחקני המשנה ברט נמנים פטרישה קלארקסון, ג'נה אלפמן, בריאן גרינברג, נולן גולד, וודי הארלסון וריצ'רד ג'נקינס. העלילה מתמקדת בדילן (טימברלייק) וג'יימי (קוניס), שנפגשים בקשר עסקי בניו יורק והופכים לידידים, והופכים את ידידותם ליזיזות- קיום יחסי מין ללא קשר רומנטי. במשך הזמן הם מתקרבים זה אל זה ומפתחים חברות עמוקה ורגשית, דבר שעלול לערער על ההסכם ביניהם, ונוכח עובדה זו מתכחשים השניים למציאות החדשה.
עלילה
ג'יימי רליס (מילה קוניס) היא מגייסת כוח אדם מניו יורק, שמנסה לגייס לעבודה במגזין הגברים הפופולרי ג'י-קיו בעיר את דילן הרפר (ג'סטין טימברלייק), ארט דיירקטור של אתר אינטרנט קטן המתגורר בלוס אנג'לס. לאחר שדילן נוחת בניו יורק מגיעה ג'יימי אל שדה התעופה על מנת לאסוף אותו, ובמהלך הנסיעה היא מספרת לו על העבודה הנחשקת במגזין. תחילה דילן מהסס ומעלה חששות מפני כישלון והשינוי הגאוגרפי הכרוך בעניין, אולם ג'יימי ממשיכה ללחוץ עליו והוא מסכים להגיע לראיון העבודה. לאחר הראיון דילן מגלה שג'יימי המתינה לו בחוץ כל אותו הזמן. הוא מספר לה שהראיון עבר בצורה חלקה, וג'יימי מצדה מרוצה מהעובדה שהתקבל הרושם לפיו היא עושה עבודה טובה כמגייסת, זאת לפני שהיא מודיעה לו באמצעות מסרון שקיבל את המשרה.
הצעת העבודה תקפה עד חצות, וכעת כשהיא רצינית ג'יימי מגבירה את הניסיונות לשכנע את דילן לקבל אותה, זאת תוך כדי מאמצים למכור לו את מקום העבודה, ניו יורק ולא רק את העבודה עצמה. אחרי לילה מהנה במהלכו השתובבו בעיר וחקרו אותה יחד, דילן מסכים לעבור לניו יורק ולהתחיל לעבוד במערכת המגזין. יום למחרת, ג'יימי מופיעה במשרד החדש שלו עם חוזה, עליו הוא חותם, זאת כדי שתוכל לקבל את העמלה בעקבות גיוסו. נוכח העובדה שהוא אינו מכיר אף אחד אחר בעיר, דילן מרבה לבלות בחברתה של ג'יימי, ועד מהרה מפתחים השניים קשר חברות אפלטוני. אולם לילה אחד, בזמן צפייה משותפת בסרט קומדיה רומנטית בדירתה של ג'יימי, דילן וג'יימי מתחילים לדבר על מערכות יחסים בין גבר לאישה ותפקיד יחסי המין במסגרתם; הם מגיעים למסקנה משותפת לפיה אקט מיני לא צריך לבוא לצד מעורבות רגשית, והיות ושניהם משתוקקים למגע גופני - הם מסכימים לקיים יחסי מין ללא כל רגש או התחייבות למשהו מעבר. מספר פגישות רומנטיות אחר כך, ג'יימי מתחילה להרגיש שהיא רוצה לחזור לתקופת הדייטים, והיא ודילן מסכימים להפסיק את הקשר המיני ביניהם, כשהם מבינים שהצליחו לעמוד בהסכם ולהישאר ידידים.
בהמשך, ג'יימי מתחילה לצאת עם בחור בשם פארקר (בריאן גרינברג), אונקולוג ילדים, והיא מסבירה לו על חוק 5 הדייטים שלה: לא מתקדמים לשלב המיטות לפני הדייט החמישי. פארקר אומר ששווה לחכות למענה, אולם כשמגיע הבוקר שאחרי ליל הדייט החמישי הוא עוזב מבלי ידיעתה, וכשהיא תופסת אותו על חם הוא מסביר לה שאינו יכול להיות נסיך החלומות שלה. בניסיון לעודד אותה, דילן מציע לג'יימי לטוס איתו ללוס אנג'לס למשך שבוע יום העצמאות כדי לבלות איתו ועם משפחתו. ג'יימי מהססת, אולם לאחר שדילן מתעקש ומזמין לה כרטיס טיסה היא נענית בחיוב. בלוס אנג'לס, ג'יימי פוגשת באחיין של דילן סאמי (נולן גולד), באחותו אנני (ג'נה אלפמן) ובאביו (ריצ'רד ג'נקינס), שסובל ממחלת אלצהיימר. במהלך השבוע, אי הבנה בין דילן וג'יימי מובילה לבסוף לבילוי לילי אינטימי במיוחד בין השניים אשר שונה מכל לילה אחר שחלקו בעבר, אם כי יום למחרת שומעת ג'יימי את דילן, שלא במתכוון, מסביר לאנני שהוא אינו מרגיש כלפיה דבר תוך שהוא מונה את חסרונותיה. פגועה מדבריו, ג'יימי אורזת את דבריה וטסה בחזרה אל ניו יורק.
עם סיומו של שבוע יום העצמאות חוזר דילן אף הוא לניו יורק. הוא מנסה לחדש את הקשר עם ג'יימי, אך זוכה להתעלמות מצדה. כעבור מספר ימים, דילן נזכר לבסוף במקום המיוחד שהכירה לו ג'יימי בלילה הראשון שלהם בעיר והוא עושה דרכו אליו, שם הוא מוצא את ג'יימי, אשר עד מהרה מתעמתת איתו לגבי הדברים שאמר במהלך השיחה עם אנני, והיא מודיעה לו שלא תרצה לקיים איתו כל קשר מעכשיו והלאה. זמן לא רב אחר כך, ג'יימי מגלה שדילן הלך לפגישת עבודה ושוקל לעזוב את מגזין ג'י-קיו, דבר שעלול לבטל את העמלה שלה נוכח העובדה שהחתימה אותו על חוזה התחייבות של שנה. היא מתעמתת איתו בשנית, מה שמוביל לריב נוסף ביניהם ששובר את הכלים. שניהם כעת עושים חשבון נפש, ג'יימי בעזרת אמה לורנה (פטרישה קלארקסון) ודילן בעזרת שיחה טלפונית עם אנני, שבנוסף מזכירה לו את השעה בה הוא אמור להתייצב בשדה התעופה כדי לאסוף את אבא שלו, בו דילן צריך לטפל בימים הקרובים. בזמן שדילן ואביו יושבים לארוחת צהריים בשדה התעופה, אביו מתבלבל בין עוברת אורח לבין אישה מעברו בשם דידי, בלבול שנגרם כתוצאה מהמחלה. דילן שואל אודות דידי, ואביו, שחוזר להיות צלול בדעתו, מגלה לו שהייתה מושא אהבתו האמיתי בחיים ושהוא מצטער על ההחלטות בחייו שגרמו לו לעזוב אותה. הוא מייעץ לדילן שלא לחזור על טעויות העבר שלו, ושאסור לו לוותר עליה אם קיים הסיכוי, אפילו הקטן ביותר שהיא האחת בשבילו.
בעקבות השיחה עם אביו דילן מבין איך הוא באמת מרגיש לגבי ג'יימי, והוא מחליט להקשיב לעצתו; הוא מתקשר ללורנה כדי שתתאם פגישה עם ג'יימי בתחנת הרכבת גרנד סנטרל בעיר, זאת כביכול על מנת שתאסוף אותה, כשלמעשה דילן ארגן עבורה פלאש מוב, אחד מהבילויים הראשוניים שלהם ביחד. הוא מספר לה איך הוא באמת מרגיש כלפיה, וג'יימי מצדה מתלהבת ומאושרת מהמחווה, אולם מציבה בפניו תנאי אחד לחידוש הקשר ביניהם - נשיקה. אחרי שהם חולקים נשיקה מלאת תשוקה, דילן מציע לה לצאת לדייט האמיתי הראשון שלהם ביחד. הם הולכים למקום שבו אכלו יחד בפעם הראשונה לאחר שדילן עבר לניו יורק, ולמרות שהם מנסים לגרום לדייט להרגיש מקרי ולהתעלם מהעובדה שהם מכירים זה את זה, הסרט מסתיים כאשר הזוג מתחבק בתשוקה תוך כדי נשיקה לוהטת מאחר שהם לא הצליחו לעמוד אחד בפני השנייה.
שירים מהסרט
ביוני 2011 נודע כי חברת התקליטים Madison Gate Records תפיץ אלבום שיכלול את כל 15 השירים שהופיעו בסרט. האלבום יצא לאור כחודש לאחר מכן ב-19 ביולי 2011.
ליהוק וימי צילום
ג'סטין טימברלייק היה הראשון שלוהק לסרט באפריל 2010. זמן לא רב אחר כך לוהקה מילה קוניס לתפקיד הנשי הראשי. כחודשיים לאחר מכן, מגזין "וראייטי" פרסם כי קאסט השחקנים העתידי לשחק בסרט כולל את אמה סטון, פטרישה קלארקסון, ריצ'רד ג'נקינס, וודי הרלסון, אנדי סמברג וג'נה אלפמן. לאחר שלושה ימי צילום מרכזיים, השחקן בריאן גרינברג הצטרף וחתם את הקאסט הסופי. בסרט נכללו הופעות קמע של שון וייט, ג'ייסון סיגל וראשידה ג'ונס. מקומות הצילום הוזמנו לכל המוקדם ב-13 ביולי 2010, והצילומים המרכזיים החלו שבוע לאחר מכן, ב-20 ביולי בשכונת מידטאון מנהטן של העיר ניו יורק. משם המשיכו הצילומים לסנטרל פארק ולאזורים קרובים אחרים במנהטן, ונמשכו עד לתחילת אוגוסט, אז צוות ההפקה עבר לצלם בלוס אנג'לס שבקליפורניה.
במקביל נכתב תסריט בעל אותו שם עבור סרט של חברת ההפצה סרטי פרמאונט, שרצתה להגיש תביעה נגד "ידידים פלוס" בעקבות זאת, אולם במאי הסרט איוון רייטמן שינה את שמו ל"קשר לא מחייב" והתביעה נתבטלה, וחברת ההפצה סקרין גמס המשיכה להחזיק בשם. יתר על כן רשת הטלוויזיה NBC פיתחה קומדיית מצבים שנשאה את אותו השם, אולם הפקת הסרט העלימה עין בשל לוח הזמנים הצפוף. מאחר שחברת סקרין גמס כעת הייתה מודעת לכך שמהות הסרט של פרמאונט דומה לשלו, היא בחרה למהר עם הצילומים מחשש שתאבד קהל במידה והסרט המתחרה ייצא לאקרנים מוקדם יותר. הבמאי וויל גלאק דיבר על כך והצהיר ש"חבל שאין מרווח זמנים גדול יותר בין שני הסרטים. הדבר שהכי מטריד אותי עכשיו הוא שאנשים אומרים שהסרט שלנו הוא רימייק ל"קשר לא מחייב". אנחנו לא עושים רימייק. שני הסרטים נעשים בו בזמן", ובראיון אחר הכריז ש"הסרטים שונים אחד מהשני". השחקנית מילה קוניס התייחסה באופן דומה לעניים באומרה "הם פשוט שני סרטים שונים.".
ב-16 במרץ 2011 פורסם הטריילר הראשון של הסרט. הוא בהמשך הופץ באתר יוטיוב וקיבל למעלה ממיליון צפיות תוך 48 שעות, ובכך הפך באתר זה לווידאו השני הנצפה ביותר של אותו היום והנצפה ביותר בקטגוריית הסרטים. קידום הסרט המשיך וגדל, כאשר סרטונים שלו הופצו ברשתות חברתיות אחרות, לרבות פייסבוק וטוויטר. בנוסף טימברלייק וקוניס הצטלמו לשער המגזין Elle למען מטרה זו.
כתיבה
ויל גלאק סיפר כי הקונספט של הסרט החל כשהוא ידע מראש שברצונו לעבוד עם טימברלייק וקוניס, והסביר שהתסריט שוכתב עבור השניים. בעקבות אותם שינויים הוא חשף כי הוא קיווה למשוך קהל מבוגר יותר ושהוא רצה "לעשות סרט למבוגרים שמדבר גם על סקס וגם על מערכות יחסים". הוא שאף להשוות העלילה של "ידידים פלוס" למערכת היחסים בין קתרין הפבורן וספנסר טרייסי. בראיון נוסף, גלאק הרחיב על העלילה של הסרט באומרו ש"ידידים פלוס" ייגע באופן ניכר יותר בדור הצעיר והוסיף כי "הם (טימברלייק וקוניס) מתייחסים לרומדיות במהלך הסרט, וכשהם חווים את הסיפור שלהם, הם מבינים שהם בסיפור רומדיה - ומגיבים כשם ששני אנשים רגילים שאינם משחקים בסרט יגיבו. הם מודעים היטב לכך שהם בתוך הסיפור הזה [...] אבל הם בסופו של דבר מחבקים את העובדה שהם חווים רגע של רומדיה". השחקן ג'סטין טימברלייק מספר בראיון כי הוא וגלאק שלטו שניהם על ההומור, כמו גם אמרו את המילה האחרונה על סט הצילומים. טימברלייק וקוניס עברו סדנת משחק על התסריט במשך יותר מחודש בטרם הסרט נכנס לתהליך ההפקה. גלאק נפגש עם השניים כשמולו 20 דפים מהתסריט, והשלושה עבדו עליו יחד, עשו בו שינויים וגוננו כל אחד על נקודת המבט של הדמות אותה גילמו.
בארצות הברית ובריטניה
ידידים פלוס קיבל בעיקר ביקורות חיוביות:
בישראל
הסרט קיבל ביקורות חיוביות ברובן גם בישראל; הכתב ינון ירוס מאתר mako שיבח את הסרט באומרו "הכימיה בין ג'סטין טימברלייק ומילה קוניס פשוט עובדת. כל כך קל להתאהב בסרט הזה ובכוכביו כבר מהדקות הראשונות. למרות הנושא השחוק, מדובר בקומדיה רומנטית שמודעת לכל קלישאות הז'אנר, לעיתים היא בוחרת ליפול לתוכן מרצון, אך לרוב היא מצליחה לעקוף אותן בחן, שנינות וציניות בזכות עלילה מוצלחת, היפראקטיבית, אורבנית ועכשווית מגובה בדיאלוגים מבריקים, שנונים ומענגים, כך שהזיוף נעשה יותר נוח"; המבקר ארז דבורה מאתר ynet נתן לסרט ציון 3y מתוך 5y ואמר "ממשיך את קו סרטי היזיזות הפופולרי, אבל במובנים רבים מוצלח יותר מהאחרונים שראינו בז'אנר. עם זאת, מודעוּת היתר לרומנטיקה העכשווית פוגעת ביכולתו של הסרט להיות סוחף"; באתר עכבר העיר נתנו ביקורת מעורבת, אמנם ציינו כי "הכימיה המצוינת בין קוניס וטימברלייק יוצרת את הזוג הכי חמוד וסקסי שנראה השנה על המסך".
מריה, נסיכת הסן-קאסל
מריה, נסיכת הסן-קאסל (בגרמנית: Marie von Hessen-Kassel; 21 בינואר 1796 – 30 בדצמבר 1880) הייתה אשתו של גאורג, הדוכס הגדול של מקלנבורג-שטרליץ.
ביוגרפיה
מריה נולדה בהנאו ב-21 בינואר 1796, לפרידריך, נסיך הסן-קאסל ולקרולינה, נסיכת נסאו-אוזינגן, בתו של קרל וילהלם, נסיך נסאו-אוזינגן. מריה הייתה נינתו של ג'ורג' השני, מלך בריטניה, שהיה אבי סבתה מרי, נסיכת בריטניה.
ב-12 באוגוסט 1817 התחתנה מריה בקאסל עם גאורג, הדוכס הגדול של מקלנבורג-שטרליץ, ממנו היו לה 4 ילדים.
בשנת 1860 מת בעלה גאורג, הדוכס הגדול של מקלנבורג-שטרליץ, ובנה פרידריך וילהלם, הדוכס הגדול של מקלנבורג-שטרליץ עלה לשלטון במקומו. ב-30 בדצמבר 1880 20 שנים מאוחר יותר מתה מריה, ונקברה באחוזת משפחתה בהנאו.
משפחתה
בשנת 1817 התחתנה מריה עם גאורג, הדוכס הגדול של מקלנבורג-שטרליץ, ממנו נולדו לה 4 ילדים:
ספרות רשת
ספרות רשת היא סוגה ספרותית חדשה שנוצרה במרחב האינטרנט. נחשבת לספרות 'עממית' המצמיחה כותבים שלא היו מוכרים בדרך כלל על ידי מוסדות התרבות המסורתיים כגון הוצאות ורשתות הספרים. לעיתים קרובות מדובר בספרות מאת יוצרים עצמאיים המתגלים ברשתות החברתיות ומגייסים ממון להוצאת ספרם הראשון דרך מימון המונים.
ספרות הרשת נתפסת לעתים כסוגה נחותה, שכן מחבריה לא זכו לגושפנקא של הוצאה לאור. מבקרים המשתייכים למוסדות ספרותיים מסורתיים, כגון עורכים, מבקרי ספרות ומוציאים לאור, טוענים שהיא לוקה באיכותה, חסרה עריכה משמעותית ותכופות נכתבת בחובבניות. מנגד, תומכי ספרות הרשת מצביעים על כך שספרות זו מקבלת נופך של "ספרות המונים" ובזכותה חלה עלייה בצריכת המילה הכתובה, במיוחד בקרב צעירים שאינם נחשבים לקהל היעד האופייני לכך.
כמה מסופרות-הרשת הבולטות בארצות דוברות אנגלית כוללות את רופי קאור (Rupi Kaur) ולאנג ליאב (Lang Leav) שהתפרסמו באינסטגרם ובפייסבוק, מכרו קרוב לחצי מיליון עותקים מספריהן, והוחתמו על חוזים מול הוצאות ספרים לאחר הצלחתן..
ספרות רשת בישראל
אלכס אפשטיין נחשב לסופר הרשת הישראלי הראשון, לאחר שעשה את המעבר מספרות מודפסת לפרסום כתביו ברשת החברתית. ספריו של אפשטיין יצאו לתקופה אך ורק בפורמט דיגיטלי, אף שסיפוריו הקצרצרים המשיכו להתפרסם בעיתון "הארץ" המודפס מדי שבוע, עד שלבסוף חזר להוציא את ספריו גם בדפוס.
יש הטוענים כי פעילות של סופרי הרשת בישראל יצרה ערוץ הפצה מתחרה לדואופול השולט בשוק הספרים הישראלי ומורכב מרשתות השיווק: סטימצקי וצומת ספרים.
אביתר (פירושונים)
{{פירושונים|
ולדמאר סירפינסקי
ולדמאר סירפינסקי (באנגלית: Waldemar Cierpinski; 3 באוגוסט 1950) הוא אתלט עבר מזרח גרמני ואלוף אולימפי (מונטריאול 1976 ומוסקבה 1980) בריצת מרתון.
ביוגרפיה
ולדמאר סירפינסקי נולד בעיירה נויגאטרזלבן שבסקסוניה-אנהלט (אז מזרח גרמניה כיום גרמניה) להורים ממוצא פולני. בנעוריו התאמן בריצת משוכות אולם ב-1974 עבר להתאמן בריצות מרתון.
הקריירה הספורטיבית של סירפינסקי החלה ב-1976 והסתיימה ב-1984 עם פרישתו מפעילות לאחר שלא הותר לו להשתתף באולימפיאדת לוס אנג'לס עקב החרם שהטילו מדינות הגוש הסובייטי על המשחקים. לאחר פרישתו פנה לעסוק באימון ספורטאים וצורף לוועד האולימפי הגרמני. כמו כן בבעלותו של סירפינסקי 2 חנויות לציוד ספורט. ב-1989 פרסם אוטוביוגרפיה.
אלוף אולימפי
באולימפיאדת מונטריאול זכה סירפינסקי במדליית זהב בריצת מרתון בשיא אולימפי של 2:09:55.0 שעות לפני פרנק שורטר מארצות הברית (2:10:45.8 שעות) וקרל ליסמונט מבלגיה (2:11:12.6 שעות).
1978
באליפות אירופה באתלטיקה, שנערכה בפראג (צ'כוסלובקיה), הגיע למקום רביעי בריצת מרתון (2:12:20.0 שעות).
הצבא הרומי בתקופת הרפובליקה המאוחרת
הצבא הרומי בתקופת הרפובליקה המאוחרת התחיל את דרכו ברפורמה המריאנית, אחת מנקודות המפנה החשובות ביותר בהתפתחות הצבא הרומי. יוזם הרפורמה הוא גאיוס מריוס שעל שמו קרויה הרפורמה. מריוס, שהיה בין הבולטים במנהיגה הצבאיים והפוליטיים של רומא, ערך שינוי יסודי ביחס בין צבא לחברה ברומא העתיקה בסוף המאה ה-2 לפנה"ס. בנוסף, הוא ארגן מחדש את מבנה צבא הברבי שלנו, שינה את שיטת האימונים הישנה ושיפר את החימוש באופן משמעותי. אף שמריוס יזם את הרפורמה שורשיה ותיקים בהרבה. השינוי במבנה הלגיון הרומאי היה הדרגתי ונמשך לאורך המאה ה-2 לפנה"ס ומריוס לא המציא משהו חדש, אלא שיפר והתאים את השינויים ארוכי הטווח לדרישות הזמן.
ולדמאר סירפינסקי
אלוף אולימפי
באולימפיאדת מוסקבה זכה סירפינסקי במדליית זהב בריצת מרתון בתוצאה של 2:11:03.0 שעות לפני חרארד נייבור מהולנד (2:11:20.0 שעות) וסטימקול דז'ומנזרוב  מרוסיה (2:11:35.0 שעות).
הצבא הרומי בתקופת הרפובליקה המאוחרת
הרפורמות המריאניות החזיקו מעמד כ-80 שנים (107 לפנה"ס – 27 לפנה"ס) ללא שינויים גדולים עד הרפורמות שערך אוגוסטוס במבנה הצבא הרומי. הרפורמה של אוגוסטוס לא שינתה באופן יסודי את מבנה הצבא הרומי והמבנה שהגה מריוס המשיך לתפקד עם שינויים מסוימים עד סוף תקופת הפרינקיפט ומשבר המאה ה-3.
רקע כלכלי
הצבא גויס מקרב אזרחים רומאים שהיו חלק מהמחלקה החמישית ומעלה (בעלי הכנסה של 11,000 איסרים ובהמשך בעלי הכנסה של 1,500 איסרים ומעלה). אזרחים אלה גויסו משני טעמים. הראשון - הם היו בעלי אמצעים שהספיקו כדי לממן את רכישת כלי הנשק. השני - הרומאים טענו שאדם שאין לו רכוש לא ירצה להילחם כי אין לו מה להפסיד. החיילים קיבלו אמנם תשלום בעת שירותם הצבאי, אך תשלום זה לא היה בבחינת שכר אלא אמצעי כדי לקיים את החייל בזמן שהותו מחוץ לביתו. סכום זה לא אפשר פרנסה מסודרת וציפו מהחייל שיחזור לעיסוקו שלפני הגיוס בתום תקופת השירות.
ולדמאר סירפינסקי
1984
סירפינסקי התאמן לקראת אולימפיאדת לוס אנג'לס כדי לזכות במדליית זהב שלישית אולם נאלץ לוותר על החלום בעקבות החרם שהטילו מדינות הגוש הסובייטי על המשחקים.
הצבא הרומי בתקופת הרפובליקה המאוחרת
רקע כלכלי
עיקר כח האדם בלגיונות הרומאים הגיע בשכבת האיכרים שהיו בעלי קרקעות. שיטת גיוס זו הייתה טובה בתקופה שבה הלוחמה הייתה מוגבלת לחצי האי האפניני או לכל היותר דרשה ניתוק זמני מהבית. האיכרים הרומאים לא רצו להתנתק לזמן ארוך מהבית כי מישהו היה צריך לטפל בנחלתם. כשהיה צורך לגייס צבא לשירות במזרח, לא הייתה בדרך כלל בעיה למלא את השורות כי המזרח ההלניסטי היה עשיר וניצחון במלחמה באזור זה הבטיח תמורה נאה. לעומת זאת, שירות בפרובינקיות מערביות, דוגמת ספרד או נומידיה, לא היה רווחי די הצורך. האוכלוסייה הילידית הייתה ענייה ולא היה מה לבזוז ממנה, לכן התקשו הרומאים לגייס חיילים במספר מספיק לשירות באזורים אלה. נראה כי דווקא חוסר הרצון של האיכרים לשרת בפרובינקיות עניות היה הבסיס לפתיחת השורות לדלת העם ולאו דווקא הקושי הכלכלי הכרוך בשירות הצבאי.
מבנה הצבא הרומי בתקופת הרפובליקה התיכונה
הצבא הרומי בתקופת הרפובליקה התיכונה לא היה יחידה רב זרועית וכלל את כל שלושת מרכיבי הצבא בעת העתיקה: חיל רגלים כבד שבתורו כלל שהתחלק לשלושה סוגים: האסטאטים (1,200), פרינקיפים (1,200) שני אלה היו חמושים בכידון הטלה -פילום וחרב גלדיוס וטריאריים (600) שהיו חמושים בחנית ונלחמו במערך פלנקס צפוף בדומה להופליטים; חיל רגלים קל - הוליטים (1,200) ופרשים (300). החיילים רכשו את כלי נשקם בעצמם, לכן לא היה תו תקן סטנדרטי אחד לכולם.
חיל הרגלים הכבד חולק ל-30 מאניפולים. המאניפולים של ההאסתטים והפרינקיפים כללו 120 לוחמים ואלה של הטריארים - 60. על כל מאניפול פיקדו שני קנטוריונים. לעיתים, צירפו כמה מאניפולים כדי ליצור קוהורטה שהייתה מבנה אד-הוק ולא קבוע.
הרפורמות
מכיוון שאזרחים ללא רכוש לא היו מסוגלים לממן לעצמם ציוד וחימוש, מריוס הנהיג שיטה שבה המדינה נתנה לחייל את ציודו ואילו הוא פרע את חובו למדינה בתשלומים נמוכים במהלך השירות. הוא הציע להמונים חסרי הרכוש תעסוקה כחיילים מקצועיים והזדמנות לשפר את מעמדם החברתי ולהרוויח רכוש מהשלל שיבזזו במלחמה. בהיעדר הזדמנויות תעסוקה טובות אחרות, ההמונים נהרו לצבא והתגייסו לתקופה של 25 שנים.
כאשר עמד לרשותו צבא מקצועי, אשר האנשים בו משרתים לזמן ארוך, שינה מריוס את שיטות האימון, והכניס אחידות באימון ובחימוש לרוחב כל הצבא הרומי. מריוס אימץ את שיטת האימון של הקונסול משנת 105, פובליוס רוטיליוס רופוס, שהתבססה על שיטות האימון של בתי הספר לגלאדיאטורים. כמו כן, כל הליגיונרים חומשו מעתה באופן אחיד בחרב, בכידון ההטלה פילום (pilum) ובמגן מלבני סקוטום (scutum). שיפורים בכידון גרמו לכך שהאויבים לא יוכלו להשתמש בו לאחר שהוטל עליהם. בעיתות שלום הצבא התאמן בצורה יסודית במקום להתפזר איש לביתו, ואף עסק בפעולות תשתית אזרחיות, כגון חפירת תעלות, סלילת דרכים ותחזוקתן ועוד.
חלוקה ליחידות משנה
הלגיון המריאני היה מורכב מ-10 קוהורטות (סדר גודל של גדוד - 480–600 לוחמים), כל אחת בת שש קנטוריות (סדר גודל של פלוגה - 80–100 לוחמים) סביר להניח שלגיון ממוצע כלל כ-5,000 לוחמים ולעיתים ירדו כוחו לכדי 4,000 חיילים בגלל האבדות בקרבות. כל קנטוריה חולקה לעשר יחידות בנות שמונה חיילים כל אחת (שנקראו conteburnia). כל קנטוריה נלחמה, צעדה וחנתה כיחידה אחת. הקנטוריה נשאה את כל החימוש שהייתה זקוקה לו, ומזון שהספיק לה ל-15 ימים. הציוד הרב שנשאו החיילים הוליד כינוי שדבק בהם - "הפרדות המריאניות" (muli mariani). הציוד הרב שנשאו החיילים הקטין מאוד את הצורך בבהמות משא ובשיירות אספקה, והצבא כולו הפך לנייד יותר.
ציוד לחימה
בנוסף לפילום השתמשו הלגיונרים בחרב הגלדיוס. בתקופה זו החרב הייתה באורך של 50 - 65 ס"מ. מקורה של חרב זו בפלקטה שהייתה נפוצה בחצי האי האיברי ואומצה בלגיונות הרומאים במאה ה-3 לפנה"ס. החרב שימשה בעיקר לדקירה, אך הייתה יעילה גם בשיסוף. בדרך כלל הלגיונר כיוון את דקירותיו לאזורים הלא מוגנים של היריב: הבטן והמפשעה. החרב נלבשה על צדו הימני של החייל כדי להקל עליו לשלוף אותה בלי שהיא תתקע במגן.
פגיון הפוגיו הכבד השלים את חימושו של הלגיונר. פוגיו הוא פגיון כבד והוחזק ביד שמאל, שאחזה במגן. הפגיון שימש את החייל אם החרב נשברה או לדקירות מטווח קצר. מחוץ לשדות הקרב שימש הפגיון כסכין רב תכליתית.
להגנת גופו עטה הלגיונר שריון שרשראות. שריון זה היה יעיל מאוד נגד כלי הנשק המקובלים של התקופה. שריון זה הקנה ללגיונר יתרון רב על פני יריביו ה"ברברים" שלא היו מוגנים בדרך כלל בשריון.
בנוסף לשריון הגוף השתמש הלגיונר במגן גדול הנקרא סקוטום. מגן זה היה עשוי משכבות של לוחות עץ הדבוקות יחדיו שתי וערב בדומה לעץ לבוד. מבנה זה הקנה למגן חוזק רב. המגן שימש את הלגיונר גם כנשק התקפי - בתחילת ההתגוששות נהגו הלגיונרים להטיח את המגן בפניו של האויב כדי להמם אותו ומיד לאחר מכן עברו להתקפה עם החרב.
על ראשו חבש קסדה עשויה ארד או ברזל. לרוב עם כיסוי לחיים, אך ללא מגן פנים. קסדה זו השאירה אמנם את הפנים חשופות, אך היו בה יתרונות רבים - היא לא הפריעה לשדה הראייה של הלגיונר ולא כיסתה את אוזניו וכך הלגיונר היה יכול לשמוע את הפקודות שניתנו לו.
ההשפעה של הרפורמות
התוצאה הבסיסית ביותר של הרפורמות הייתה שיפור משמעותי ביכולתה הצבאית של רומא. מריוס הצליח להפוך את הצבא הרומי ממיליציה של איכרים הנקראים לקרב בשעת הצורך, לצבא מאומן, חזק ומנוסה. לצבא המריאני כמעט ולא הייתה תחרות בעולם העתיק. צבא מהדגם המריאני שירת גם את האימפריה הרומית בתחילת דרכה.
תוצאה נוספת של הרפורמות הייתה שליטה קלה יותר באזורים הכבושים, מכיוון שכעת לגיונרים רומאים שסיימו את תקופת שירותם התנחלו באדמות הכבושות. התנחלות זו סייעה לרומא להטמיע בתוכה את האזורים הכבושים, ולקרב את העמים הנכבשים לתרבות ולרוח הרומאית.
השפעה נוספת של הרפורמות הייתה הסטה של נאמנות הצבא. לעומת הצבא הקודם, שהיה מורכב מאזרחים חופשיים, שראו בצבא תקופת ביניים קצרה בחייהם, ושרתו בצבא מתוך תחושת חובה לרפובליקה, הצבא החדש הורכב מאנשים שמבחינתם הצבא היה חזות הכל. הצבא היה המושיע שלהם מחיי הדלות והעוני, לחיים של ביזה, מסעות כיבושים ולבסוף חלקת אדמה משלהם. הנאמנות של החיילים עברה מן הרפובליקה, אל המפקדים והמצביאים. שינוי זה בנאמנות הצבא היה אחד הגורמים המכריעים להתפוררותה של הרפובליקה והפיכתה לקיסרות.
ולדמאר סירפינסקי
פרשת הסמים בספורט
ב-1990 נחשפו מסמכי ארגון השטאזי המתייחסים לתמיכת מוסדרת של ממשלת מזרח גרמניה במתן סמים לספורטאיה כשבין הספורטאים שהופיעו ברשומות היה גם סירפינסקי. בעקבות גילוי זה דרשו מספר ספורטאים שהשתתפו באולימפיאדת מונטריאול (וביניהם פרנק שורטר, שירלי בבשוף ואחרים) לשלול את המדליות בהן זכו הספורטאים המזרח גרמנים באולימפיאדה זו אולם הדרישה לא נענתה.
משפחתו
סירפינסקי נישא למריטה פוליץ (Maritta Politz) ולזוג נולד בן אחד (פאליק) שעוסק גם הוא בריצת מרתון ואף זכה במרתון מינכן ב-2007.
דיימון ואינז ג'וניור
דיימון ואינז ג'וניור (באנגלית: Damon Wayans Jr; נולד ב-18 בנובמבר 1982) הוא שחקן, מדבב וקומיקאי אמריקאי. מוכר בשל תפקידיו בסדרות הטלוויזיה "הכול לטובה", ו"הבחורה החדשה" ובסרטים "נראה אותך שוטר" ו"לחתן את ברי".
ביוגרפיה
ואינז נולד בהנטינגטון, ורמונט. הוא חבר במשפחת ואינז, בנו של השחקן דיימון ואינז ושל ליסה טורנר. יש לו שלושה אחים צעירים ממנו; מייקל, קארה מיה וקיילה.
ואינז ערך את הופעת הבכורה הקולנועית שלו בשנת 1994 כאשר הוא לוהק לסרט עלילתי שאביו ביים, "בלנקמן" בתור הילד קווין.
קריירה
בשנת 2014 שיחק בקומדיה המצליחה של הקיץ "נראה אותך שוטר" לצד ג'ייק ג'ונסון, ובקומדיה "לחתן את ברי" לצד לוסי פאנץ' ואד הלמס.
בשנת 2018 החל לשחק בתפקיד ראשי בסדרה הקומית "זוג פלוס סלב", המשודרת ברשת CBS.
חייו האישיים
לואינז יש שתי בנות מבת זוגו לשעבר אג'ה מטויר. בשנת 2016 נישא לסמארה סראביה.
יואב הר אבן
יואב הר אבן (נולד בשנת 1966) הוא מנכ"ל רפאל - מערכות לחימה מתקדמות. שירת כקצין בצה"ל בדרגת אלוף ובתפקידו האחרון שימש כראש אגף המבצעים.
ביוגרפיה
יואב הר אבן נולד ב-21 פברואר 1966, בן לאבי הר-אבן, קצין בחיל האוויר ולימים מנהל סוכנות החלל הישראלית.
הר אבן שירת בחיל התותחנים. בשנים 1993 עד 1995 שימש כמפקד גדוד 55 בעוצבת עמוד האש, ובתפקידו הבא פיקד על קורס קציני תותחנים בבית הספר לתותחנות שדה. ב - 1998 מונה לראש לשכת הרמטכ"ל ושירת תחת שאול מופז. בשנת 2000 קודם לדרגת אל"ם ומונה למפקד אגד ארטילרי 973, אגד מילואים. ב-2002 מונה למפקד אגד ארטילרי 215. ב-2004 מונה לעוזר הרמטכ"ל משה יעלון. ב-2005 קודם לדרגת תא"ל ומונה למפקד עוצבת המפץ, אוגדת שריון במילואים. שירת בתפקיד זה בתקופת מלחמת לבנון השנייה, במקביל פיקד על קורס מפקדי פלוגות ומפקדי גדודים.
בספטמבר 2008 מונה לראש חטיבת התכנון וראש מטה זרוע היבשה שירת בתפקיד זה עד אוגוסט 2011. לאחר מכן שירת כפרויקטור באגף התכנון של המטכ"ל. באוגוסט 2012 קודם לדרגת אלוף ובספטמבר 2012 החל לכהן כראש אגף המבצעים, ועמד בראשו בין היתר במבצע עמוד ענן ובמבצע צוק איתן. במאי 2015 סיים את תקופת כהונתו ופרש משירות הקבע.
חיים פרטיים
הר אבן בעל תואר ראשון בכלכלה ובמדעי המדינה, ובעל תואר שני במנהל עסקים בהצטיינות מאוניברסיטת תל אביב.
אביו, אבי הר-אבן, נרצח במהומות בעכו בהצתת מלון האפנדי.
קישורים חיצוניים
מכתביו
קרוס-אוברים בסדרות ערוץ דיסני
מרבית סדרות ערוץ דיסני מתרחשות באותו יקום, ומדי פעם נערכים קרוס-אוברים בין הסדרות. דף זה מאגד את הקרוס-אוברים שהתרחשו בין הסדרות.
הסדרות כולן מתרחשות בארצות הברית, כאשר "שייק" ו"זה הסוף שלי" באילינוי, "אוסטין ואלי" במיאמי, "ג'סי", "העולם של ריילי", "המכשפים מוויברלי פלייס" ו"החיים היפים של זאק וקודי" בניו יורק, "גוד לאק צ'ארלי" בקולורדו, "קורי בבית הלבן" ו"קייסי אנדרקאבר" בוושינגטון, "האנה מונטנה" ו"כל כך רייבן" בקליפורניה, "ליב ומאדי" בוויסקונסין, "קיקיוואקה: מחנה קיץ" במיין, "תמיד ביחד" באורגון, ו"החיים היפים על הסיפון" מתרחשת באוקיינוס השקט.
כל כך החיים היפים של האנה מונטה
קרוס-אובר בין "כל כך רייבן", "החיים היפים של זאק וקודי" ו"האנה מונטנה". הקרוס-אובר מחולק לשלושה פרקים, הראשון שודר כפרק האחד עשר בעונה הרביעית של "כל כך רייבן", השני שודר כפרק העשרים בעונה השנייה של "החיים היפים של זאק וקודי" והשלישי שודר כפרק השנים עשר בעונה הראשונה של "האנה מונטנה", וכולם שודרו באותו ערב, ב-28 ביולי 2006.
לקחת את העבודה הזו ולאהוב אותה
קרוס-אובר בין "האנה מונטנה" ל"קורי בבית הלבן". הפרק שודר ב-16 ביוני 2007, והוא היה הפרק השמיני בעונה השנייה של "האנה מונטנה". רוקסי מקבלת הצעה להיות שומרת הראש של נשיא ארצות הברית ריצ'רד מרטינז, ולמרות הקידום המקצועי הגדול בכך, היא חשה מחויבת להאנה, ומסרבת. לאחר שהאנה מגלה כי רוקסי סירבה, היא גוערת בה לחזור בה ולהשיב בחיוב, ורוקסי מחליטה להקשיב לה, חוזרת בה, ומשיבה בחיוב. לאחר שהיא משיבה בחיוב, רוקסי מתחילה לעבוד עבור הנשיא, ובמהרה היא מתחילה לשנוא את העבודה, במיוחד בגלל התנהגות ביתו של הנשיא, סופי, כלפיה, דבר שגורם לה בסופו של דבר להתפטר, ולחזור לעבודתה אצל האנה.
המכשפים על הסיפון עם האנה מונטנה
קרוס-אובר בין "המכשפים מוויברלי פלייס", "החיים היפים על הסיפון" ו-"האנה מונטנה". הקרוס-אובר מחולק לשלושה פרקים, הראשון שודר כפרק העשרים וחמישה בעונה השנייה של "המכשפים מוויברלי פלייס", השני שודר כפרק העשרים ואחד בעונה הראשונה של "החיים היפים על הסיפון" והשלישי שודר כפרק התשעה עשר בעונה השלישית של "האנה מונטנה", וכולם שודרו באותו ערב, ב-17 ביולי 2009.
צ'ארלי מנענעת את הגוף
קרוס-אובר בין "גוד לאק צ'ארלי" ל-"שייק". הפרק שודר ב-5 ביוני 2011, והוא היה הפרק השלושה עשר בעונה השנייה של "גוד לאק צ'ארלי". פתיח הקרוס-אובר היה שילוב בין נעימות הפתיחה של "גוד לאק צ'ארלי" ו"שייק".
טדי, איימי וצ'ארלי נוסעות לשיקגו על מנת לבקר את דודתן העשירה, אך הן נלקחות בטעות לאולפני הצילומים של התוכנית "שייק - שיקגו", מתוך מחשבה כי הן צמד האחיות דנקן. איימי, שתמיד חלמה להופיע בטלוויזיה, משקרת כי הן האחיות דנקן, אך מאחר שהיא אינה יודעת לרקוד, היא מגייסת לעזרתה את סיסי ורוקי. סיסי ורוקי מלמדות את איימי, טדי וצ'ארלי לרקוד, וכאשר האחיות דנקן האמיתיות מופיעות, דוס ופלין כולאים אותן בחדר סגור, על מנת שאיימי תגשים את חלומה ותופיע בתוכנית. בסופו של דבר, טדי, איימי וצ'ארלי מופיעות לצידן של רוקי וסיסי, אך נאלצות להיעלם כאשר האחיות דנקן האמיתיות משתחררות וקוראות למשטרה.
שנה חדשה טובה
קרוס-אובר בין "אוסטין ואלי" ו"ג'סי". הפרק שודר במקור ב-7 בדצמבר 2012, והוא היה הפרק השישי בעונה השנייה של שתי הסדרות. פתיח הקרוס-אובר הוא רמיקס משולב של "Hey Jessie", נעימת הפתיחה של "ג'סי", ו-"Can't Do It Without Ya", נעימת הפתיחה של "אוסטין ואלי".
גוד לאק ג'סי
קרוס-אובר בין "גוד לאק צ'ארלי" ל"ג'סי". הפרק שודר במקור ב-29 בנובמבר 2013, והוא היה הפרק השביעי בעונה השלישית של "ג'סי" והפרק השבע עשרה בעונה הרביעית של "גוד לאק צ'ארלי". פתיח הקרוס-אובר הוא רמיקס משולב של "Hey Jessie", נעימת הפתיחה של "ג'סי", ו-"Hang In There Baby", נעימת הפתיחה של "גוד לאק צ'ארלי".
החג של ג'סי עם פרקר וג'ואי
קרוס-אובר בין "ג'סי" ל"ליב ומאדי". הפרק שודר במקור ב-28 בנובמבר 2014, והוא היה הפרק העשרים ושישה בעונה השלישית של "ג'סי".
ג'סי והילדים נוסעים להוואי בעקבות עבודת משחק לה ג'סי זכתה. בהוואי, ג'סי והילדים פוגשים בג'ואי ופרקר, שפלשו לבית החופשות שלהם, ומתירים להם להישאר, בתנאי שיצאו ממנו בתום החופשה. חוץ מפרקר וג'ואי, ג'סי והילדים פוגשים גם בשיילי, שחקנית מפורסמת וחברת עבר של ג'סי, ומתירים גם לה לשהות בבית החופשות. ג'ואי ואמה מתאהבים, ומאמצים חזיר קטן כ"ילד", כשבמקביל גם זורי ופרקר מתאהבים, אך מבלי שידעו זאת. במהלך טיול בהר געש, הילדים, יחד עם פרקר וג'ואי, מעצבנים את הר הגעש, וגורמים לו להתפרץ. בשניות אחרונות, ג'סי מופיעה עם הליקופטר, ומחלצת את כולם מהר הגעש המתפרץ. הפרק תם כאשר זורי ופרקר מבינים כי בדיעבד התאהבו, אך מעדיפים לשכוח את זה, וג'ואי ואמה רבים מי ישמור על החזיר, דבר שגורם להם להיפרד, כשבסופו של דבר החזיר נלקח על ידי הרשויות.
גיל ההתבגרות זאת מכה
קרוס-אובר בין "ג'סי" ל"החיים היפים של זאק וקודי". הפרק שודר במקור ב-27 במרץ 2015, והוא היה הפרק החמישי בעונה הרביעית של "ג'סי".
בתום אירועי "החיים היפים על הסיפון", מריון מוסבי חוזר לנהל את המלון שלו שבניו יורק. במלון, מוסבי פוגש באמה, שברחה מביתה בפרץ זעם לאחר נזיפה שקיבלה מג'סי. אמה שוכרת חדר במלון של מוסבי, ומעבירה בו זמן מה, עד שג'סי מוצאת אותה, ומשכנעת אותה לחזור הביתה. לאחר מכן, מוסבי מתקשר לקודי, לאחר נתק שנוצר בין השניים, ומספר לו כי ראה את ביילי, כאשר הוא מתכוון לג'סי, אך זה אינו מאמין לו, ודורש לבוא לראותה בעצמו.
ספיישל ליל כל הקדושים 2015 - Monstober Spooktacular
בספיישל ליל כל הקדושים הנקרא "Monstober", או בעברית: "אוקטובר המפלצתי", שודרו 7 קרוס-אוברים הקשורים לליל כל הקדושים במסגרת ספיישל "Monstober Spooktacular", אשר בהם בכל סדרה מתארחות שתי דמויות מסדרה אחרת. כל העלילות בכל הפרקים מתרחשות במסיבת ליל הקדושים בסנטרל פארק.
ג'סי - "ליל כל הקדושים" (באנגלית: The Ghostess with the Mostess)
פרק זה שודר ב-2 באוקטובר 2015, ובו מתארחים בסדרה "ג'סי", לוגן ודיליה מהסדרה "זה הסוף שלי".
העולם של ריילי - "עולם האימה 2" (באנגלית: Girl Meets World of Terror 2)
פרק זה שודר ב-2 באוקטובר 2015, ובו מתארחים בסדרה "העולם של ריילי", אוסטין ואלי מהסדרה "אוסטין ואלי".
זה הסוף שלי - "ערב ערפדי" (באנגלית: Bite Club)
פרק זה שודר ב-2 באוקטובר 2015, ובו מתארחים בסדרה "זה הסוף שלי", טריש ודז מהסדרה "אוסטין ואלי".
קייסי אנדרקאבר - "ליל כל היללות" (באנגלית: All Howls Eve)
פרק זה שודר ב-4 באוקטובר 2015, ובו מתארחות בסדרה "קייסי אנדרקאבר", אמה וזורי מהסדרה "ג'סי".
תמיד ביחד - "הבריחה בהלוואין" (באנגלית: Cyd and Shelby's Haunted Escape)
פרק זה שודר ב-4 באוקטובר 2015, ובו מתארחים בסדרה "תמיד ביחד", ריילי ולוקאס מהסדרה "העולם של ריילי".
שלבי וסיד רוצות ללכת לבית הרדוף בניו יורק, אבל אין להם איך להגיע לשם. באותו זמן בארי אומר לנלדו שהוא בנה מכונה שיכולה לשגר אותם לניו יורק אז הבנות משתמשות במכונה נוסעות לניו יורק. כשהן מגיעות לשם הם נכנסות לחדר בריחה ביחד עם ריילי ולוקאס מהתוכנית העולם של ריילי. בזמן שהם בחדר הם מחפשים את המפתחות בשביל לצאת החוצה, אבל באותו זמן הבנות מגלות שהמכונה הפכה אותן לרוחות והן מתחילות להיעלם, בשביל לחזור לביתן הם צריכות להתחבק אבל הן לא יכולות לגעת אחת בשנייה כי הן רוחות. הבנות מתחילות להבין שאם הן מתרכזות מספיק חזק אז הן יכולות להשתלט על הגוף של מישהו אחר, אז הבנות מחליטות להיכנס לגוף של ריילי ולוקאס ולחזרה חזרה בזמן לפני שהם החליטו לנסוע לניו יורק.
אוסטין ואלי - "מפחידים בסיפורים" (באנגלית: Scary Spirits and Spooky Stories)
פרק זה שודר ב-4 באוקטובר 2015, ובו מתארחים בסדרה "אוסטין ואלי", ארני וג'ודי מהסדרה "קייסי אנדרקאבר".
ליב ומאדי - "לרדוף את רוני" (באנגלית: Haunt-a-Rooney)
פרק זה שודר ב-4 באוקטובר 2015, ובו מתארחות בסדרה "ליב ומאדי", סיד ושלבי מהסדרה "תמיד ביחד".
יסמין פייג'
יסמין פייג' (באנגלית: Yasmin Paige; נולדה ב-24 ביוני 1991) היא שחקנית אנגלייה הידועה בעיקר מהופעתה בתפקיד ג'ורדנה ביוון בסרט "צוללת", בת' מיטשל בסדרה הקומית "פרמפייס" ובדמות מריה ג'קסון בסדרת הטלוויזיה לילדים "הרפתקאות שרה ג'יין".
ביוגרפיה
פייג' נולדה בלונדון למשפחה יהודית. היא התחילה להופיע כבר בגיל ארבע. הופעת הבכורה שלה על מסכי הקולנוע הייתה בסרט "תמימות מופלאה" משנת 2003. פייג' שיחקה גם בתוכנית הטלוויזיה לילדים "The Mysti Show". היא הופיעה בסדרה "הרפתקאות שרה ג'יין", ובעונה השנייה צמצמה את פעילותה בגלל בחינות הבגרות שלה.
בסרט "נעלי בלט" שיחקה פייג' בתפקיד פטרובה פוסיל, וב-2010 כיכבה בסרט "צוללת" בתפקיד ג'ורדנה ביוון.
ב-2014 שיחקה בתפקיד ראשי בסדרת הדרמה "מתחת לפני השטח" מאת ג'ק ת'ורן. בסדרה הופיעה לצדו של טומי נייט שכיכב לצדה ב"הרפתקאות שרה ג'יין".
Xeon
Xeon היא משפחה של מיקרו-מעבדים x86 בתכנון וייצור אינטל שאינם מיועדים לשוק הצרכני (אלא לחברות, ארגונים וכולי) עבור תחנות עבודה, שרתים ומערכות משובצות.
הסדרה נפוצה במיוחד בעולם המעבדים לשרתים ותחנות קצה של ארגונים בקטגוריית "Enterprise", בשל ביצועים טובים במיוחד אולם אינם מתאימים לשוק הצרכני ה"רגיל" בשל מחירם הגבוה. מעבדים אלו תומכים באופן מובנה בעבודה עם יותר מתושבת אחת, עם מספר ליבות רב יותר ותומכים בזיכרון ECC.
קיימות שלוש סדרות של מעבדי Xeon המדורגות לפי רמות: סדרת E3 הסדרה החלשה ביותר, סדרת E5 הסדרה הבינונית, וסדרת E7 המספקת את רמת הביצועים הגבוהה ביותר.
טריאז'
טריאז' (באנגלית: Triage; באופן מילולי: מיון ראשוני) הוא תהליך קביעת סדר העדיפויות של הטיפול בחולים בהתבסס על חומרת מצבם. בתהליך נעשית הערכה מהירה של מצב המערכות הקריטיות באופן מיידי כדי לחיות (מערכת העצבים, מערכת הנשימה, מערכת הדם). בהתאם לממצאים ניתן לקבוע את מידת הדחיפות של מטופל באופן מהיר שיסייע להחליט אילו טיפולים צריך לבצע ומה הדחיפות שלהם. מיון יקבע את סדר העדיפויות של טיפול חירום, סדר העדיפויות של פינוי חירום ואת יעד הפינוי למטופל.
טריאז' משמש לסיווג חולים המגיעים לחדר המיון, לסיווג חולים בשדה (בלחימה או בתאונה מרובת משתתפים) או באירוע רב-נפגעים, ובמענה טלפוני של מרכזים רפואיים.
המונח מגיע מהפועל הצרפתי טרייר (trier), שמשמעותו להפריד, לסנן או לבחור. ראשית הטריאז' המודרני במלחמות נפוליאון שבהן טיפל המנתח דומיניק ז'אן לארה בפצועים ללא קשר לדרגתם, אלא לפי חומרת פציעתם למרות שישנו תיעוד על מיון פצועים כבר בתקופת מצרים העתיקה במאה ה-17 לפנה"ס. המונח היה בשימוש גם במלחמת העולם הראשונה על ידי רופאים צרפתים שטיפלו בפצועים שהגיעו משדה הקרב בתחנות הסיוע שבסוף לחזית. הם היו גם האחראים לפינוי הפצועים משדה הקרב או הטיפול בהם, ולאחר מכן חלוקת הנפגעים לשלוש קטגוריות:
סוגי טריאז'
קיימים מספר סולמות שונים להערכת מצב החולה, ולא קיים תקן אחיד בנושא. בכל מדינה, נעשה שימוש בסולם אחר ובדירוג שונה.
הדירוג המקובל בארצות הברית Simple triage and rapid treatment (START), בו נעשה שימוש גם בישראל, לעיתים תוך הוספת הצבע הכחול לפצועים במצב אנוש, הדורשים פינוי לבית חולים: צבעים אלו מופיעים גם על תגי הטריאז' המשמשים לסימון פצועים בשטח. לא תמיד נעשה שימוש בכרטיס הפיזי, ולפעמים נעשה שימוש בסרטים צבעוניים, או חלוקה פיזית לאזורי טיפול. צוות טיפול המגיע לאירוע רב-נפגעים, יבקש בתחילה מהפצוע ללכת, ובכך יזהה את החולים הקלים, שישוחררו לטיפול בקהילה. הבאים בתור הם, החולים הקשים, כאשר לפצועים באופן אנוש, לא תינתן התערבות רפואית כלל מלבד ניסיון לפתוח את נתיב האוויר, שאם נכשל, יסומן כנפטר, ויקבל צבע שחור. לחולים אלו לא ניתן טיפול, עד לסיום הטיפול בשאר הפצועים. פצועים שנושמים ולהם אחד מהתסמינים הבאים, יסווגו כאדום-מיידי: שאר החולים מסומנים בצהוב-מעוכב.
סולם ESI-Emergency Severity Index שנעשה בו שימוש בישראל, מדרג את החולים בהתאם לדחיפות הטיפול, המדדים החיוניים וכמות המשאבים שתידרש לטיפול: "משאב" במיון ESI הוא כינוי לסוגים של בדיקות או טיפולים מורכבים, מעבר לבדיקה גופנית, כמו: צילום רנטגן, עירוי, בדיקות דם (מספר בדיקות נחשבות כמשאב אחד), ותפרים. תרופות הנלקחות במתן פומי, לא נחשבות כמשאב. סולם Canadian Triage and Acuity Scale (CTAS) שנעשה בו שימוש בקנדה, מדרג את החולים בהתאם לדחיפות הטיפול לפי הזמן שיוכל להמתין עד לטיפול:
חסרונות השיטה
לשיטת הטריאז' מספר חסרונות משום שהיא אינה מביאה להצלת חיים מקסימלית. השיטה אינה מביאה את כל הקריטריונים האפשריים, למשל גיל המטופל או היקף האירוע (אירוע בעל 3 או 3000 נפגעים ינוהל באותה הצורה) ולא מתחשבת בכלל סוגי הפציעה, תוך חלוקה למספר קטגוריות בודד. עם זאת, מטרת השיטה היא חלוקה מהירה ככל האפשר לצורך תעדוף כמות חולים מרבית בזמן נתון.
לשיטה זו ישנן השלכות אתיות רבות, כי היא מונעת טיפולים מחולים אנושים שבהינתן המשאבים המתאימים יכלו אולי לשרוד, ומצריכה החלטות הקובעות למעשה את דין המשך הטיפול בחולה.
חתימת למפורט
בקריפטוגרפיה, חתימת למפורט או חתימה דיגיטלית חד-פעמית של למפורט היא שיטה שהומצאה ב-1979 על ידי לזלי למפורט, המאפשרת לרתום כל פונקציה חד-כיוונית, בדרך כלל פונקציית גיבוב, לצורך חתימה דיגיטלית. יתרונותיה הם: פשטות, יעילות, אפשר להסתמך על אלגוריתמים קיימים ואין צורך לפתח חדשים, ביטחון השיטה כביטחון פונקציית הגיבוב שבבסיסה והיא נפרדת ממנה כך שניתן להחליף את פונקציית הגיבוב באחרת במידת הצורך. חסרונותיה הן כפי שמעיד שמה, ניתן לחתום עם מפתח פרטי יחיד אך ורק על מסמך אחד וכן החתימה יוצאת גדולה יחסית.
מוטיבציה
לאור פוטנציאל ההתפתחות של המחשבים הקוונטיים, ביטחון שיטות החתימה הדיגיטלית הנמצאות בשימוש מעשי כיום; RSA ו-DSA נמצא בסכנה מוחשית. כאשר מחשב קוונטי סקילאבילי יופיע הם יצאו מכלל שימוש. זאת משום שהבעיות המתמטיות שעליהן ביטחונם מבוסס, שהן פירוק לגורמים ולוגריתם דיסקרטי, ניתנות לפתרון יעיל עם מחשב קוונטי. הדעה הרווחת, אם כי זה לא הוכח, שפונקציות גיבוב תמשכנה להיות בטוחות גם בעידן הפוסט-קוונטי. אם כי יידרשו מספר התאמות לאור העובדה שאלגוריתם גרובר מציע שיפור בפקטור ריבועי לבעיית חיפוש לא ממויין שיש לה השפעה על פונקציות חד-כיווניות באופן כללי.
אף על פי ששיטת למפורט הוותיקה אינה פרקטית, חשיבותה התאורטית נותרה בעינה. ב-1979 פיתח רלף מרקל טכניקה לייעול החתימה החד-פעמית של למפורט באמצעות עץ גיבוב, כך שאימות חתימה על מסמכים מרובים נעשה עם מפתח ציבורי יחיד שהוא שורש העץ. שיטת מרקל עם חתימת וינטרניץ (להלן) מהווה שיפור משמעותי. במרוצת הזמן פותחו טכניקות לשיפור עץ מרקל כמו "עץ חיפוש פרקטלי" ועוד. שילוב כמה טכניקות מתקדמות יחד מניב אלגוריתמים יעילים למדי כמו SPHINCS, המהווים חלופה ראויה לאלגוריתמים הקיימים ומציעים ביטחון ברמה גבוהה גם מפני איום קריפטואנליזה קוונטית.
תיאור האלגוריתם
חתימת למפורט-דיפי מתוך הספר Post-Quantum Cryptography מוגדרת כדלהלן: נתון שלם n שהוא פרמטר ביטחון ופונקציה חד-כיוונית: שניהם ציבוריים וידועים לכל מי שמעוניין לאמת את החתימה. הפונקציה f מקבלת מחרוזת באורך n מבצעת חישוב ומחזירה מחרוזת אחרת באורך n באופן כזה שקשה להפוך אותה, כלומר בעוד שקל לחשב את y=f(x) יהיה קשה ביותר למצוא את x בהינתן y. כלומר לחשב את x=f^{-1}(y). כמו כן ההנחה היא שקשה למצוא התנגשויות. למשל קשה למצוא x'\ne x כך שמתקיים f(x)=f(x').
הפונקציה f יכולה להיות כל צופן בלוקים כמו AES או פונקציית גיבוב תיקנית כמו SHA-2 או SHA-3 שמעצם הגדרתם הם מועמדים טובים לפונקציה חד-כיוונית (אם כי לא מוכחים). אם צופן הבלוקים אינו חד-כיווני, אין להשתמש בו בכל מקרה.
הכנה
תחילה לצורך הכנת מפתח החתימה X החותם בוחר n זוגות מחרוזות אקראיות באורך n סיביות באמצעות מחולל פסאודו-אקראי בטוח, כך שהם נבחרו בהתפלגות אחידה: אפשר להתייחס ל-X כאל טבלה או מטריצה בינארית בגודל n\times 2n כניסות. להכנת מפתח האימות הציבורי הוא מחשב את: כך ש- כאשר וכן j\in\{0,1\}. במילים אחרות עבור כל כניסה ב-X הוא מחשב את הפונקציה החד-כיוונית שלה ואת התוצאה מציב בכניסה המתאימה ב-Y. לכן לצורך הכנת החתימה החותם צריך לבצע בסך הכול 2n הפעלות של הפונקציה f ואורך המפתחות X ו-Y כל אחד הוא n\times 2n סיביות. את המפתח הציבורי הוא רושם אצל צד שלישי באופן כזה שכל אחד יוכל להשתכנע שהוא הבעלים.
חתימה
אם נתון המסמך D באורך שרירותי עליו רוצים לחתום, מקובל לחתום על תמצית המסמך שהיא הרבה יותר קצרה במקום על המסמך עצמו. לצורך תיאור חתימת למפורט נניח שנתונה פונקציית גיבוב כלשהי g (כמו SHA-2) המפיקה מהמסמך תמצית באורך n סיביות d=g(D). כעת d היא מחרוזת בינארית באורך n סיביות. החתימה הדיגיטלית על תמצית המסמך היא: \sigma היא רצף של n מחרוזות בינאריות כל אחת באורך n סיביות. במילים אחרות החותם חושף בפני המוודא את המפתחות הסודיים מהטבלה X המתאימים לסיביות של d. עבור כל זוג ערכים בוחרים אחד מהם לפי ערכה של הסיבית המתאימה d_i.
אימות
תחילה ההנחה היא שהמאמת קיבל לידיו בדרך בטוחה את המפתח הציבורי Y של החותם באופן שניתן להוכיח את בעלותו (כמו באמצעות צד שלישי). כדי לוודא שהחתימה \sigma על התמצית d תקפה הוא מחשב את: במילים, הוא מחשב את כל הפונקציות f של ערכי \sigma_i ומשווה עם ערכי המפתח הציבורי המתאימים y_i. אם כולם זהים המשמעות היא שהחתימה אמיתית. אחרת ייתכן שהמסמך השתנה או שהחתימה מזויפת. תהליך אימות החתימה דורש n הפעלות של הפונקציה f. לכל מי שאינו מכיר את המפתח הפרטי X יהיה מאוד קשה לחשב את החתימה על מסמך כלשהו ולטעון שהמסמך נחתם על ידי החותם הלגטימי, כלומר לזייף את החתימה. כי עבור כל סיבית עליו לחשב את המפתח הפרטי X_i של החותם המתאים למפתח האימות הציבורי Y_i, שזה בעצם לחשב את הפונקציה ההופכית של f ומעצם ההגדרה זו פעולה קשה.
קל לראות שכדי לאמת את החתימה החותם חושף את המפתחות X_i[j] המתאימים לסיביות המסר. אם החותם השתמש באותו מפתח כדי לחתום על מסרים נוספים, המידע שהצטבר בידי המאמת מאפשר לו לחתום על מסמך אחר שנגזר מהמסמכים החתומים שקיבל, גם אם המסמך לא בעל משמעות כלשהי. יוצא שהמאמת הצליח לזייף חתימה על מסמך שהחותם הלגיטמי לא חתם עליו. מסיבה זו אסור לחתום על מסמכים נוספים עם אותו מפתח.
דוגמה
נתון n=3 ולמען הפשטות נניח שהפונקציה מקבלת את x באורך 3 סיביות ומחזירה את x+1 מודולו 8 (המודולו מבטיח שהתוצאה תישאר מספר שהייצוג הבינארי שלו באורך שלוש סיביות). ברור שהפונקציה הזו אינה בטוחה לשימוש כי קל להפוך אותה, היא מובאת כאן רק לשם המחשה. במציאות משתמשים בפונקציה חד-כיוונית קריפטוגרפית. וכן נתונה תמצית המסר d=(1,0,1). נניח שהחותם בחר את המפתח הפרטי:
כל זוג מפתחות מיוצג על ידי זוג עמודות, למשל. כעת הוא מחשב את המפתח הציבורי: למשל המפתח הפרטי שהוא 7 בבסיס עשרוני. לכן המפתח הציבורי המקביל הוא.
החתימה על היא: כלומר החותם חושף את המפתחות הפרטיים (עמודות של X) המתאימים לערכי המסר, במקרה זה מימין לשמאל נבחרו העמודה הראשונה, הרביעית והחמישית בהתאמה. כדי לאמת את החתימה \sigma המאמת משתמש במפתח הציבורי Y. למשל החתימה השלישית שקיבל היא וכן d_2=1. מה שנותר לו לבדוק שאכן מתקיים: וכן לגבי כל הערכים האחרים. רק אם הבדיקה של כולם מסתיימת בהצלחה הוא יכול להיות בטוח שהחתימה אותנטית.